30 Inch Wood Vanity Natural Wood Bathroom Vanity Unfinished Wood Bathroom Vanities Furniture With Tops Vanity Natural Wood Bathroom Vanity Natural Wood Bathroom Vanity 30 Inch Wooden Vanity – yums.info
30 inch wood vanity natural wood bathroom vanity unfinished wood bathroom vanities furniture with tops vanity natural wood bathroom vanity natural wood bathroom vanity 30 inch wooden vanity.
30 inch wooden bathroom vanity,30 inch wood bathroom vanity with drawers,30 inch distressed grey wood bathroom vanity,30 inch wood vanity sink white with black hardware,all wood 30 inch bathroom vanity,30 inch rustic wood vanity,30 inch white wood vanity,30 inch wood bathroom vanity,30 inch solid wood bathroom vanity,30 inch dark wood bathroom vanity,30 inch wooden vanity.
Posted on 09/19/2019 07:58:13 am Full size 30-inch-wood-vanity-natural-wood-bathroom-vanity-unfinished-wood-bathroom-vanities-furniture-with-tops-vanity-natural-wood-bathroom-vanity-natural-wood-bathroom-vanity-30-inch-wooden.jpg Satan, die Bybel, en bygelowe.
Thread: Satan, die Bybel, en bygelowe.
Mar 9th 2012, 06:00 AM
Posts 2,667	Satan, die Bybel, en bygelowe.
Hierdie artikel, met sieninge wat ons ook al op ander plekke raakgelees het, het betreking :
Geloof oor Satan berus nie op Bybel – teoloog2012-03-09 06:55 Neels Jackson
Baie Afrikaanse kerkmense se geloof oor die ontstaan van die duiwel berus nie op Bybelse gronde nie, al dink hulle so.
Dit is die siening van prof. ­Ernest van Eck, Nuwe Testamentikus aan die Universiteit van Pretoria.
Hy het gister gepraat op ’n konferensie van Scriptorium, ’n sentrum vir die studie van die Nuwe Testament.
Volgens Van Eck is daar by baie mense ’n oorgelewerde of tradisionele manier om die Bybel te lees. Hulle dink dit toon respek vir die grense en gesag van die Bybel, terwyl dit juis nie die geval is nie.
Een voorbeeld daarvan is dat baie mense dink die oorsprong van die duiwel is dat Satan tydens die skepping teen God gerebelleer het. Hy is toe saam met ’n derde van die engele uit die hemel geban.
Mense wat dit glo, hou dikwels vol dat hul siening op die Bybel gegrond is.
Inderwaarheid kom dit uit buite-Bybelse boeke, soos die Testament van Salomo, Henog en Tobit.
Die ironie is dat navorsers wat hulle daarop wys, as liberaal bestempel word.
Van Eck het gesê soms aanvaar mense net die Bybeltekste wat by hul eie oortuigings inpas as Bybels.
Hy het verwys na twee tekste in Levitikus. Die een sê ’n homoseksuele verhouding is ’n gruwel in die oë van die Here en die ander sê twee mans in ’n homoseksuele verhouding moet doodgemaak word.
Die eerste word op sigwaarde gelees en as ononderhandelbaar beskou, maar wat word dan van die tweede?
’n Goeie lees van die teks moet die verskille tussen die destydse en die huidige kultuur en omstandighede in ag neem.
Hy wou weet watter rol die insig speel dat die twee tekste deel is van ’n gedeelte waarin Israel gemaan is om anders as die volke rondom hulle te leef.
Die vraag is of seksuele omgang tussen mense van dieselfde geslag destyds as afgodery beskou is omdat dit in die vrugbaarheidsgodsdiens van Israel se buurvolke voorgekom het.
Wat dink julle van hierdie teoloog se stellinge ? Praat hy waar ?
Hoe belangrik is dit nog vir moderne Christene om die Bybel so letterlik as moontlik te verstaan, of kan mens maar die grootste gedeeltes as alegories interpreteer ?
Ek kom agter uit gesprekke wat ek onlangs met Christene gehad het dat hierdie vrae so onbelangrik is dat daar nie eers gewonder word daaroor nie. Die houding blyke te wees : " As dit in 'n boek geskryf staan, of as iemand met 'n graad dit sê, dan is dit waar. "
Raas ons ouens se koppies wat nog glo dat Jona regtig deur 'n vis ingesluk was, of dat daar 'n letterlike skepping was, dan so erg ? Reply With Quote Mar 9th 2012, 09:30 AM
Posts 3,464	Re: Satan, die Bybel, en bygelowe.
Dit is vir my regtig 'n groot probleem dat lesers vandag die Bybel net wil herinpreteer. Dit is nie meer die Woord van God nie, maar die woord oor God. Wat is die uiteinde van die gewoonte ..... dat die mens later vir God vervang as die middelpunt waaroor alles gaan. Die mens word dus behaag en nie God nie.
Net so 'n vinnige opmerking rondom die voorbeeld van die twee tekste.
Nêrens in die Bybel lees ons dat 'n homoseksuele verhouding nie meer 'n gruwel in die oë van die Here is nie. Ons lees egter dat die Here nie kan lieg nie en onveranderbaar is, dus indien dit vir Hom 'n gruwel was is dit vandag nog 'n gruwel, geen onsekerheid.
Tweedens lees ons dat die Here 'n nuwe bevel gemaak het dat ons mekaar moet vergewe en nie moet oordeel nie, Hy sal oordeel en vergeld. Die feit dat ons die vergelding dus nie meer toepas nie, maak nie dat ons net gehoorsaam is aan die dele in die Bybel wat ons wil nie, maar ons is gehoorsaam aan die nuwe opdrag van die Here.
Sy voorbeeld is dus onwaar en nie geldend nie. Die gevolg is net om mens te mislei en die Woord van God af te breuk en humanisme te versterk.
Die grootste bekommernis rondom die uitsprake van professore wat "voorgee" om Christene te wees, is dat hulle deur die Kerk toegelaat word om hierdie nonsens te propageer en te versprei. Hulle is regtig die wolwe in skaapsklere.
Nee Fila, jou koppie raas nie, maar baie sogenaamde geleerdes het hulle kop lankal verloor sowel as hulle geloof.
Reply With Quote Mar 9th 2012, 10:35 AM
Posts 333	Re: Satan, die Bybel, en bygelowe.
Ek het jare gelede in 'n boekie gelees wat my ma gekry het toe sy aangeneem is,dit was so in die laat 1930's.Dit vertel van 'n hertog wie se kneg elke aand vir hom moes voorlees uit die Bybel.Elke keer as die hertog nie saam stem met wat voorgelees word nie ,is die kneg beveel om die betrokke deel uit te krap.Een aand toe die kneg net deur die Bybel blaai en nie begin lees ,het die hertog gevra hoekom die kneg begin lees nie,was die antwoord dat alles uitgekrap was.Daar was niks oor om te lees nie.Dit lyk soms vir my dat so is by baie mense.
Reply With Quote Mar 10th 2012, 03:52 AM
Posts 2,940	Blog Entries152
Re: Satan, die Bybel, en bygelowe.
Ja-nee, wat kan mens se? Vandag is reg mos verkeerd en verkeerd is reg. G'n wonder die hele wereld is nou so onderstebo en agterstevoor nie.
Reply With Quote Mar 10th 2012, 08:37 PM
Volgens Openbaring 12 : 4 & 9....
Dit verwys na 'n derde van die 'sterre' wat val met die sweep van die Draak met 7 koppe en 10 horings se stert.... die Draak word uit die hemel gewerp en saam met hom sy engele... Dit klink vir my na eg NT verwysing en nie die boek van Henog ens. nie ... en soos Kalahari sê: 'n Gruwel voor God verander nie....MAAR, ons is nie meer onder die wet nie.... los die oordeel aan God oor... sê jou sê en as mense dit nie gehoor gee nie, stof die stof van jou voete af en gaan voort, God se oordeel is soos Sy genade..... genoeg in elke situasie.